Войцех Герсан

**Войцех Герсан** (; ,  — , ) — польскі мастак-рэаліст, пісьменнік, педагог, акадэмік і прафесар Імператарскай Акадэміі мастацтваў.

## Біяграфія 
Нарадзіўся падчас паўстання 1830—1831 гадоў. У 1844 годзе паступіў у Варшаўскую школу прыгожых мастацтваў, скончыў яе з адзнакай у 1850 годзе. У 1853 годзе атрымаў стыпендыю Царства Польскага і два гады вывучаў гістарычны жывапіс у Імператарскай Акадэміі мастацтваў у Аляксея Маркава. Скончыў Акадэмію з сярэбраным медалём і вярнуўся ў Варшаву ў 1855 годзе. У 1856 годзе паехаў у Парыж і вучыўся ў Леона Канье. У 1858 годзе вярнуўся ў Варшаву і ў 1872—1896 гадах займаўся выкладчыцкай дзейнасцю.
 
Атрымаў званне акадэміка Імператарскай Акадэміі мастацтваў (1873) за карціны *«Кейстут і Вітальд палонныя Ягелы»* і інш. Званне прафесара Акадэміі мастацтваў (1878) за карціну *«Капернік выкладае сваю сістэму астраноміі»*.

У 1898—1901 гадах прэзідэнт Калегіі касцёлаў.

Пахаваны на лютэранскіх могілках Варшавы.

## Творчасць 
Асноўнай тэмай яго твораў былі горныя пейзажы, гарадскія замалёўкі, гістарычны жывапіс. Найбольшы ўклад Герсана ў польскае мастацтва — графіка і гістарычныя палотны.

Стварыў літаграфіі відаў Варшавы і польскіх народных строяў, ілюстрацыі да выдання «Польскія гетманы». Сярод карцін на гістарычную тэму адзначаюць «*Хрышчэнне праз слёзы*», «*Казімір Аднаўляльнік*», «*Капернік у Рыме*», «*Маркграф Гера і славяне*», «*Развітанне Яна Сабескага з сям’ёй*» і інш.

Аўтар біяграфіі мастака Ёзэфа Зімлера і падручніка па анатоміі для мастакоў.

Пераклаў на польскую мову «Трактат пра жывапіс» Леанарда ды Вінчы.

## Педагагічная дзейнасць 
Выкладаў малюнак і жывапіс у варшаўскім класе малявання.

Сярод вучняў майстра Юзаф Хелмонскі, Людвіг Весялоўскі, Леан Вычулкоўскі, Багдан Клечынскі, Апалоній Кіндзерскі, Станіслаў Ленц, Уладзіслаў Падкавінскі, Юзаф Панкевіч, Людамір Бенедыктовіч, Вацлаў Хадкоўскі, Элігіюш Невядомскі, Альфрэд Кавальскі-Веруш, Леапольд Піліхоўскі, Станіслаў Памян Вольскі, Эдвард Окунь, Ян Станіслаўскі, Казімір Алхімовіч, Станіслаў Багенскі, Ганна Білінская, Мілаш Катарбінскі, Генрых Вейсенгоф, Вінцэнт Вадзіноўскі, Стэфан Папоўскі, Станіслаў Чайкоўскі, Ігнацы Урублеўскі, Караль Біске і многія іншыя.

## Нашчадкі 
Дачка Марыя Герсан-Дамброўская — польская пісьменніца і мастачка, жонка польскага раманіста Ігнацыя Дамброўскага.

Праўнук — Міхал Вітвіцкі, архітэктар, рэстаўратар гістарычных будынкаў.

## Галерэя 

Файл:Wojciech_Gerson-The_shepherds_concert.jpg|Пастушы канцэрт (1862)
Файл:Wojciech-Gerson-Kiejstut i Witold.jpg|Кейстут і Вітальд у палоне Ягела (1873)
Файл:Wojciech Gerson-Oplakane apostolstwo.jpg|Хрышчэнне праз слёзы (1866)
Файл:Wojciech Gerson, Przyjęcie Żydów.jpg|Казімір Вялікі і яўрэі, якія моляць прыняць іх у Польшчы (1874)
Файл:Wojciech Gerson - Gdańsk in the XVII century.jpg|Гданьск у XVII стагоддзі (1865)
Файл:Wojciech Gerson - Zygmunt August wdowcem 1866.jpg|Аўдавелы Жыгімонт Аўгуст (1866)
Файл:Dymitr z Goraja i Jadwiga.jpeg|Дзімітр з Горай і каралева Ядзвіга (1869)
Файл:Wojciech Gerson-Pozegnanie Jana III.jpg|Развітанне Яна III Сабескага з сям’ёй (1882)
Файл:Wojciech Gerson-Kazimierz Odnowiciel.jpg|Казімір Аднаўляльнік (1887)
Файл:Gerson Without land.jpg|«Пазбаўленыя зямлі». Памаране, якія пайшлі ў мора пад націскам немцаў (1888)
Файл:Wojciech Gerson-Wladyslaw Lokietek.jpg|Уладзіслаў Лакетак у выгнанні (1889)
Файл:Wojciech Gerson-Lokietek pod Ojcowem.jpg|Уладзіслаў Лакетак пад Ойцавым (1890)
Файл:Gerson-Zygmunt Stary i Stańczyk.jpg|Жыгімонт Стары і Станчык у Вавелі (1895)

## Літаратура 
* 
* *Piotr Kopszak*. Wojciech Gerson (1831—1901). — Warszawa, 2007. — Serie: Ludzie, czasy, dzieła. — Band 44. — ISBN 978-83-7477-223-5
* Герсон, Войцех // Большая советская энциклопедия : [в 51 т.] / гл. ред. С. И. Вавилов. — 2-е изд. — М.: Советская энциклопедия, 1949—1958. — Т. 11. — С. 146.

## Спасылкі 
* Біяграфія ў шведскай энцыклапедыі Nordisk familjebok

Катэгорыя:Мастакі гістарычнага жанру
Катэгорыя:Аўтары падручнікаў
Катэгорыя:Педагогі Польшчы
Катэгорыя:Мастакі Польшчы
Катэгорыя:Вікіпедыя:Спасылка на Вікісховішча непасрэдна ў артыкуле
Катэгорыя:Акадэмікі Імператарскай Акадэміі мастацтваў
Катэгорыя:Выпускнікі Імператарскай Акадэміі мастацтваў